钦定古今图书集成/明伦汇编/闺媛典/第135卷 > 贾环妻王氏
## 钦定古今图书集成/明伦汇编/闺媛典/第135卷 > 贾环妻王氏

按《清河县志》：王氏，贾环妻。年二十，环亡，无子，二女皆
幼。姑悯之，谓曰：“新妇无子，异日失所，奈何？”王曰：“姑使
新妇得所，新妇忍姑失所耶？且妇人再嫁为不义，背
姑为不孝，弃女为不慈。使新妇与姑得聚首，终日饥
寒，无憾也。”姑喜曰：“有妇如此，吾儿死得瞑目矣。”遂终
其节。